**Toamnă lungă**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Toamnă lungă

...

Copacii toți sunt bântuiți de toamnă

Un vânt viclean le usucă frunza,

Ca un păianjen ce-și țese-n taină pânza

Și-ntinde toamna vălul, copacii să adoarmă!

...

Cu fiecare zi, pădurea ruginește

Și frunza de pe ramuri se scutură în vânt

Și-adorm încet copacii, doar frunza mai foșnește,

Cînd trupul ei firav se-așterne pe pământ!

...

Noi am zărit o vulpe pitindu-se-n lucernă,

Nu era prea sperioasă, probabil ne știa,

Îți amintești iubito, atunci când ne privea

Cum ne-a pătruns natura, cu pacea ei eternă?

...

Încet se-așterne toamna iubito, peste noi,

Dar inimile noastre, sunt încă-n primăvară,

Cât de curând copacii vor fi negri și goi,

Ne va fi lungă toamna, frumoasă și ușoară!